text: Delfin underholder ved Fredericia
  22 juli 2016 kl. 14.35
  En familie på sejltur fik sig noget af en overraskelse, da de lagde ud fra Fredericia Lystbådehavn.
  På vej ud på en sejltur fik Peter Brøndum Jensen og hans familie sig en overraskelse. Kort tid efter de lagde ud fra Fredericia, kom en delfin op på siden af båden og svømmede rundt om båden. Heldigvis var faren hurtig med sin mobiltelefon og nåede at optage en video af delfinen.
  - Da vi var på vej ud, var der en, der sagde, at der var delfiner ude i havnen, men jeg tænkte, det bare var et marsvin, dem har jeg tit set, men aldrig en delfin, siger Thomas Brøndum Jensen til TV SYD.
  Da familien kom tilbage efter halvanden times sejlads, svømmede delfinen stadig rundt ved havnen.
  Se videoen med den nysgerrige delfin nedenfor.
  
  